Document ID: 31994R1282

KOMISSION ASETUS (EY) N:o 1282/94,
annettu 2 päivänä kesäkuuta 1994,
neuvoston asetuksen (ETY) N:o 2328/91 31 artiklassa tarkoitettujen toimenpiteiden yhteisön rahoitusosuuksista ja asetuksen (ETY) N:o 223/90 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 32 artiklan 2 kohdan,
sekä katsoo, että
jäsenvaltiot vahvistavat arviot asetuksen (ETY) N:o 2328/91 31 artiklan 1 kohdassa tarkoitettujen toimenpiteiden kustannuksista; näihin arvioihin liitetään tukihakemus; niiden alueiden osalta, joita tavoite 1 koskee, nämä osat yhdistetään mainittuun tavoitteeseen liittyvissä ohjelma-asiakirjoissa; niiden alueiden osalta, joita tavoite 1 ei koske, komissio päättää asetuksen (ETY) N:o 2328/91 32 artiklan 2 kohdan mukaisesti yhteisön rahoitusosuuksista;
ottaen huomioon asetuksen (ETY) N:o 2328/91 31 artiklan 1 kohdassa tarkoitettujen toimenpiteiden soveltamisesta saatu kokemus ja näiden toimenpiteiden laaja-alaisen luonteen säilyttämiseksi ottaen huomioon olojen moninaisuus on oikeutettua, niiden alueiden osalta, joita tavoite 1 ei koske, ylläpitää komission asetuksella (ETY) N:o 223/90(3), sellaisena kuin se on viimeksi muutettuna asetuksella (ETY) N:o 2929/93(4), vahvistetut rahoitusosuudet;
yhteisön rahoitusosuuksia sovelletaan rakennerahastoille määritetyn ohjelma-ajanjakson alusta, joka alkaa 1 päivänä tammikuuta 1994; jäsenvaltiot ottavat ne näin ollen huomioon komission asetuksessa (EY) N:o 1025/94(5) säädettyjen yksityiskohtaisten sääntöjen mukaisesti laadittavissa tukihakemuksissa; sen vuoksi olisi kumottava asetus (ETY) N:o 223/90; ja
tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Niiden alueiden osalta, joita tavoite 1 ei koske, yhteisön rahoitusosuudet luetellaan liitteessä.
2 artikla
Edellä 1 artiklassa tarkoitettuja yhteisön rahoitusosuuksia sovelletaan jäsenvaltioiden toimista aiheutuneisiin kustannuksiin 1 päivästä tammikuuta 1994. Kumotaan asetus (ETY) N:o 223/90 samana päivänä.
3 artikla
Tämä asetus tulee voimaan seuraavana kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä kesäkuuta 1994.

Labels: 2
15
6